Α.Ο. Αμύντας Υμηττού

Αθλητικός Όμιλος Αμύντας είναι ελληνικός αθλητικός σύλλογος με κέντρο δραστηριοτήτων το Δήμο Δάφνης-Υμηττού στην Αθήνα. Ιδρύθηκε το 2010 από τη συνένωση των σωματείων Α.Ο. Αμύντας Υμηττού και Α.Ο. Δάφνης, με το έμβλημά του να φέρει τα σύμβολα και των δύο. Οι αθλητές του αγωνίζεται με χρώματα το μπλε και το πορτοκαλί. Ο σύλλογος διατηρεί τμήματα ανδρικής και γυναικείας καλαθοσφαίρισης, καθώς και τα αντίστοιχα τμήματα υποδομής για αθλητές και αθλήτριες νεανικής ηλικίας.

Η ονομασία του συλλόγου προέρχεται από τον πατέρα του Φιλίππου Β΄ της Μακεδονίας και παππού του Μεγάλου Αλεξάνδρου, Αμύντα Γ΄ της Μακεδονίας. Σαν σφραγίδα επιλέχθηκε η κεφαλή του βασιλιά Αμύντα με λεοντή, όπως αποδίδεται σε νόμισμα της εποχής διότι ανάγει την καταγωγή του στον Ηρακλή.

 Ίδρυση 
Το καλοκαίρι του 2010, με αφορμή τη συνένωση των Δήμων Δάφνης και Υμηττού σύμφωνα με το «σχέδιο Καλλικράτης», τα σωματεία Α.Ο. Αμύντας Υμηττού (ίδρυση 1948) και Α.Ο. Δάφνης (ίδρυση 1939), αποφάσισαν τη συνένωση τους. Η κίνηση αυτή βρήκε σύμφωνους τους τότε Δημάρχους Υμηττού και Δάφνης και είχε σαν σκοπό τη δημιουργία ενιαίας ανταγωνιστικότερης ομάδας. Η ένωση αφορούσε όλα τα τμήματα των δύο ομάδων, αγωνιστικά και υποδομών, τόσο αντρικά, όσο και γυναικεία.«Ενώθηκε ο Αμύντας με τη Δάφνη!», άρθρο στον ιστότοπο WePlayBall.gr, 27 Αυγούστου 2010.«Ολοκληρώθηκε η συγχώνευση Δάφνης με Αμύντα», άρθρο στον ιστότοπο In.gr, 26 Αυγούστου 2010.

Η συγχώνευση αυτή τελικά υπήρξε επιφανειακή, καθώς συμφωνήθηκαν μεν το όνομα, το σήμα και η έδρα του ενιαίου συλλόγου, ωστόσο δεν ολοκληρώθηκαν ποτέ οι νόμιμες διαδικασίες για την συνένωση των δύο σωματείων. Μετά από πέντε αγωνιστικές περιόδους ο Α.Ο. Δάφνης επανασυστάθηκε ως ανεξάρτητο σωματείο και τα νέα στοιχεία ταυτότητας χρησιμοποιήθηκαν πλέον ως μετεξέλιξη του παλαιού Αμύντα Υμηττού.«Η Δάφνη επιστρέφει με τις... ευλογίες Τζιβελέκα» , άρθρο στον ιστότοπο BasketBlog.gr, 9 Ιουνίου 2015.

 Τμήμα καλαθοσφαίρισης ανδρών 

 Ιστορική αναδρομή 
Ο σύλλογος ξεκίνησε την πορεία του από την Α2 Εθνική Κατηγορία στην οποία άνηκαν αμφότεροι οι σύλλογοι από τους οποίους προέκυψε. Κατά την πρώτη του χρονιά, 2010-11, ολοκλήρωσε τις αγωνιστικές του υποχρεώσεις στην 6η θέση της βαθμολογικής κατάταξης.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Σε ο,τι αφορά το Κύπελλο Ελλάδος, γνώρισε τον αποκλεισμό κατά τη 2η Αγωνιστική της Β' Φάσης, όταν ηττήθηκε με σκορ 73-74 από τον Ίκαρο Καλλιθέας.«Αμύντας-Ίκαρος 73-74» , άρθρο στον ιστότοπο Contra.gr, 25 Σεπτεμβρίου 2010.

Την επόμενη περίοδο, 2011-12, βρέθηκε στη 12η θέση του τελικού βαθμολογικού πίνακα, με αποτέλεσμα να γνωρίσει τον υποβιβασμό.«Παραμονή στην Α2 για το Παγκράτι, υποβιβάστηκε ο Αμύντας, 4η η ΑΕΚ» , άρθρο στον ιστότοπο ScoreNews.gr, 19 Μαΐου 2012. Στη διοργάνωση του Κυπέλλου αποκλείστηκε κατά την 1η Αγωνιστική της Α' Φάσης κατόπιν ήττας από το Φιλαθλητικό Ζωγράφου με σκορ 94-91.«Μεγάλες προκρίσεις για Απόλλωνα, Χαλκηδόνα και Φιλαθλητικό!», άρθρο στον ιστότοπο SuperBasket.gr, 11 Σεπτεμβρίου 2011.

Την περίοδο 2012-13, οπότε και έλαβε μέρος στο Πρωτάθλημα του Ομίλου Νότου της Β' Εθνικής Κατηγορίας, η ομάδα τερμάτισε στην 5η θέση της βαθμολογίας, εξασφαλίζοντας χωρίς προβλήματα την παραμονή της.

 Τμήμα καλαθοσφαίρισης γυναικών 

Ο αθηναϊκός σύλλογος διαθέτει τμήμα τόσο ενήλικων γυναικών, καθώς και αθλητριών νεαρότερων ηλικιακών ομάδων. Αθλητική έδρα των τμημάτων αυτών είναι το Κλειστό Γυμναστήριο Υμηττού (πρώην χώρος της ΠΥΡΚΑΛ), χωρητικότητας 600 καθήμενων θεατών. Καθήκοντα πρώτης προπονήτριας στο τμήμα ενηλίκων διατηρεί από τον Ιανουάριο του 2008 η Φρόσω Δρακάκη, ενώ παράλληλα διατελεί και προπονήτρια της γυναικείας Εθνικής Ελλάδος Κωφών.«Για 18η σεζόν στον Αμύντα η Δρακάκη», άρθρο στον ιστότοπο WBasket.gr, 30 Ιουνίου 2024. Ανακτήθηκε 27 Δεκεμβρίου 2024.«Εθνική ομάδα μπάσκετ γυναικών: Η Φρόσω Δρακάκη η νέα προπονήτρια», άρθρο στον επίσημο ιστότοπο της Ελληνικής Ομοσπονδίας Αθλητισμού Κωφών, 27 Ιανουαρίου 2023. Ανακτήθηκε 27 Δεκεμβρίου 2024.

Την άνοιξη του 2010 το γυναικείο τμήμα ανήλθε στην Α' Κατηγορίας Αττικής όπου και αγωνίστηκε μέχρι το 2018. Κορωνίδα της προσπάθειας αυτής ήταν η κατάκτηση τόσο του Πρωταθλήματος όσο και του Κυπέλλου Αττικής την περίοδο 2017-18, με φυσικό επακόλουθο την άνοδο της ομάδας στο επίπεδο των εθνικών κατηγοριών. Ένα δεύτερο Κύπελλο Αττικής είχε ήδη κατακτηθεί στη διάρκεια της περιόδου 2015-16.

Στην Α2 Εθνική Κατηγορία ο Αμύντας παρέμεινε για πέντε αγωνιστικές περιόδους - με μια παρένθεση επανόδου στην Α' Κατηγορία για ένα έτος - μέχρι και τον Ιούνιο του 2024. Η κατάκτηση του Πρωταθλήματος Νότου μετά από μια δύσκολη σειρά τελικών απέναντι στον Ιωνικό Νέας Φιλαδέλφειας, οδήγησε την ομάδα στην Α1 Εθνική Κατηγορία για πρώτη φορά στην ιστορία της την περίοδο 2024-25.«Α2 Γυναικών (Playoffs): Έγραψε ιστορία ο Αμύντας», άρθρο στον ιστότοπο Basketa.gr, 2 Ιουνίου 2024. Ανακτήθηκε 27 Δεκεμβρίου 2024.«Ιωνικός ΝΦ - Αμύντας 49-50: Πήρε το «θρίλερ» και την άνοδο στην Α1!», άρθρο στον ιστότοπο Gazzetta.gr, 2 Ιουνίου 2024. Ανακτήθηκε 27 Δεκεμβρίου 2024.

 Παραπομπές 

 Εξωτερικοί σύνδεσμοι 

 Α.Ο. Αμύντας Δάφνης - Υμηττού, επίσημος ιστότοπος.


Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις αθλητικών συλλόγων το 1950
Κατηγορία:Ιδρύσεις ομάδων καλαθοσφαίρισης το 1950